கேள்வி: நரிமேடு - போக்குவரத்து பற்றி தகவல் சொல்.
பதில்: நரிமேடு பகுதியிலிருந்து சுமார் 5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் அமைந்துள்ளது. மதுரை - ஆரப்பாளையம் பேருந்து நிலையம் சுமார் 3.5 கி.மீ. தூரத்தில் அமைந்திருக்கிறது. இங்கிருந்து சுமார் 3.5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 3 கி.மீ. தூரத்தில் அமையப் பெற்று, வெளியூர் பயணத் தொடர்புக்கு ஏற்றவாறு, மாநகரப் பேருந்துகள் மூலம் சென்று வர சாலை வழியாக இணைக்கப்பட்டுள்ளது.. நரிமேடு பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை பன்னாட்டு வானூர்தி நிலையம் சிறப்புற அமைந்துள்ளது.
கேள்வி: நரிமேடு - கல்வி குறித்து விரிவாக சொல்லுங்கள்.
பதில்: நரிமேட்டிலுள்ள கேத்தி வில்காக்ஸ் மெட்ரிகுலேஷன் மேல்நிலைப் பள்ளி மற்றும் இவ்வூருக்கு அருகில் சின்ன சொக்கிகுளம் பகுதியில் அமைந்துள்ள ஓ.சி.பி.எம். (O.C.P.M.) மேல்நிலைப் பள்ளி மற்றும் நோயஸ் (Noyes) மெட்ரிக் பள்ளி ஆகியவை முக்கியமான பள்ளிகளாகும். இப்பள்ளிகளில் நடக்கும் அறிவியல் சார்ந்த கண்காட்சிகள் அகில இந்திய அளவில் ஈர்க்கப்பட்டு வருகின்றன. நரிமேடு பகுதியை ஒட்டி தல்லாகுளம் பகுதியில் லேடி டோக் கல்லூரி உள்ளது. அருகிலுள்ள கோரிப்பாளையம் தன்னகத்தே கொண்டுள்ள அமெரிக்கன் கல்லூரி, மதுரை மற்றும் மீனாட்சி அரசினர் மகளிர் கலைக் கல்லூரி மூலம் நரிமேட்டைச் சுற்றியுள்ள மாணவ, மாணவிகளும் பயன் பெறுகின்றனர். மூன்று கி.மீ. தொலைவிலேயே மதுரை மருத்துவக் கல்லூரி ஒன்றும் உள்ளது.
கேள்வி: நரிமேடு - விளையாட்டு என்பது என்ன?
பதில்: சாய் பூப்பந்து கலைக்கூடம் ஒன்று நரிமேட்டில் அமைந்துள்ளது. இது இரவு பத்து மணி வரை சேவை புரிகிறது.
கேள்வி: நரிமேடு - கோயில் குறித்து விரிவாக சொல்லுங்கள்.
பதில்: நரிமேட்டில் கட்டப்பட்டுள்ள காட்டுப் பிள்ளையார் கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
கேள்வி: நரிமேடு - தேவாலயம் என்பது என்ன?
பதில்: சி. எஸ். ஐ. கதீட்ரல் தேவாலயம் ஒன்றும் நரிமேட்டில் உள்ளது.
கேள்வி: நரிமேடு - அரசியல் பற்றி நீங்கள் என்ன அறிந்துள்ளீர்கள்?
பதில்: நரிமேடு பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.